tomron87/hebrew-wikipedia-sentences-corpus huggingface dataset:
בהשוואה לילדים עם הפרעת קשב, למבוגרים עם הפרעת קשב יש יכולת גבוהה יותר לשלוט במאפיינים של הסביבה וחיי היומיום שלהם.
עם זאת, לעיתים קרובות גם יכולת הבחירה של אדם בוגר מוגבלת בשל גורמים חיצוניים שאינם בשליטתו, כגון מיקום גאוגרפי, רמה סוציו־אקונומית וגישה למשאבים.
בחלק ניכר מהמקרים, אנשים עם הפרעת הקשב מראים גם פגיעה בתפקודים ניהוליים, הכוללים בין היתר יכולות כגון תכנון וארגון, ויסות התנהגות, עיכוב תגובה, גמישות חשיבתית, וזיכרון עבודה.
רוב הקשיים אצל מבוגרים עם הפרעת קשב קשורים בהתארגנות עצמית.
לדוגמה, הם עשויים להיתקל בקשיים בארגון וסדר של מקום העבודה, ניהול הזמן, השלמת ביצוע משימות וחלוקת משימות מורכבות לשלבים.
בעקבות זאת יכולה הפרעת הקשב אצל מבוגרים לבוא לידי ביטוי בחוסר יכולת לבסס הרגלי חיים ולשמור עליהם.
לכן יש המנסים להתמודד עם קשיי ההתארגנות באמצעות פיתוח סגנון עבודה מותאם אישית.
כך הכלים שנלמדים עוזרים לאדם לרכוש את המיומנויות החסרות לו ולהתנהל באופן יעיל יותר בחיי היומיום.
קשיי הארגון עלולים להפריע לתפקוד ההורי של האדם במסגרת חיי המשפחה.
כך למשל המעקב אחרי לוח הזמנים של ילדיהם (חוגים, מפגשים עם חברים או הכנת שיעורי בית) עשוי להציב אתגר בפני הורים עם הפרעת קשב.
היבטים רגשיים והצטברות של השלכות משניות
הפרעת קשב מורכבת מגרעין אורגני אשר סביבו מתפתחות עם השנים שכבות של תגובות פסיכולוגיות וחברתיות.
תגובות אלה יוצרות בסופו של דבר את המבנה השלם של ההפרעה.
הקשיים הראשוניים שמציבה הפרעת הקשב עלולים לגרור אחריהם השלכות משניות בתחום הרגשי, הבין אישי, החברתי, האקדמי והתעסוקתי.
במקרים רבים, אנשים עם הפרעת קשב מגיעים לגיל הבגרות עם מטען כבד של כישלונות, תחושה של חוסר התאמה ומבט לא אמפתי של הסביבה, אשר הופנמו ונעשו לחלק בלתי נפרד מהזהות העצמית.
הביטויים החיצוניים של היפראקטיביות ואימפולסיביות עלולים להפריע לסביבה ולגרום לעימותים עם עמיתים ודמויות סמכות, כגון הורים ומורים.
במקרים מסוימים עימותים אלו ופגיעה ביחסים עם ההורים עשויים להוביל לקשיים בין־אישיים בבגרות.
לעיתים קרובות מתלווים להפרעת קשב גם קשיים בוויסות הרגשי ומבוגרים עם הפרעת קשב מדווחים לעיתים קרובות על חוסר יציבות רגשית (emotional lability) אשר מוביל לפגיעה משמעותית בחיי היומיום.
קשיים אלה קשורים בצורה מובהקת לתסמינים של היפראקטיביות־אימפולסיביות, כך שנראה כי הם קשורים יותר להפרעת קשב עצמה ולא לתחלואה הנלווית לה.
הקשיים בוויסות הרגשי באים לידי ביטוי במיוחד בסיטואציות הכרוכות באינטראקציה חברתית כמו התפקוד המשפחתי, התפקוד החברתי והתמודדות עם מוסדות הלימוד.
להפרעת קשב ישנו אופי התפתחותי וכרוני.
משום שהביטויים הראשונים של התסמינים מופיעים לרוב בגיל צעיר, ההשפעה שלהם על הפן הרגשי יכולה להופיע כבר בילדות; למשל, כאשר ילד מודע לכך שהוא לא כמו כולם או שהוא מפריע לסביבתו.
לא מדובר רק בחוויות בעלות פוטנציאל טראומטי, אלא בחוויות בעלות השפעות עתידיות משמעותיות שלא ניתן להבטיח את הפיכותן.
בהיעדר טיפול מתאים, היבטים אלו עלולים להתעצם עם הזמן ולפגוע בחייו של אותו אדם כבוגר.
טיפול הולם יכול למנוע ליקויים מתמשכים בתפקוד במסגרת בית הספר, בחיי העבודה, בקשרים עם עמיתים וביחסים בין אישיים.
איתור מוקדם של הפרעת קשב מאפשר את מתן התמיכה וההנחיה הנחוצים.
עם זאת, ישנם אנשים שלא אובחנו בילדותם ומגיעים לקבל טיפול ראשוני רק בגיל בגרות.
העול הרגשי הנלווה להפרעת קשב בולט במיוחד בקרב אנשים שאובחנו לראשונה רק בגיל מאוחר.
בנוסף, מבוגרים רבים עם הפרעת קשב לא מאובחנים כלל, לא מקבלים טיפול ולא מקבלים אישור או הסבר על האופן שבו פוגעים תסמיני של הפרעת הקשב באיכות חייהם.
בהתאם, אחת התלונות הנפוצות של מבוגרים עם הפרעת קשב היא על דיכאון וערך עצמי נמוך.
אבחנה ראשונית בגיל מבוגר והפניה עצמית
אנשים שאובחנו בילדות מראים יכולת הסתגלות גבוהה יותר להפרעת הקשב ומדווחים על פחות בעיות רגשיות־חברתיות בהשוואה לאנשים שאובחנו בגיל מבוגר.
עם זאת, אנשים רבים מאותרים ומאובחנים רק לאחר שגילו קשיים משמעותיים בהתמודדות עם החיים הבוגרים.
בשונה מתהליך התפתחות האבחנה אצל ילדים, אבחנת מבוגרים מאופיינת בכמות גבוהה של הפניות עצמיות.
עבור מבוגרים הפניה עצמית היא הנורמה ורבים פונים מיוזמתם לאנשי מקצוע כדי לקבל אבחנה של הפרעת קשב.
ישנן מספר סיבות מרכזיות להפניה העצמית של מבוגרים.
במקרים רבים האדם קורא תיאור של הפרעת קשב וחש שתיאור זה משקף אותו.
גורם נפוץ נוסף הוא שהורים המביאים את ילדיהם לאבחון מציינים שהם היו כמוהם בילדותם ורואים בעקבות זאת את עצמם ואת קשייהם דרך העדשה של הפרעת הקשב.
באופן זה הורים שלא אובחנו בעבר מזהים את תסמיני הפרעת הקשב שלהם רק בעקבות האבחון של ילדם.
הדבר תואם את התורשתיות הגבוהה המאפיינת הפרעת קשב: אחד המנבאים החזקים לקיומה של הפרעת קשב אצל אדם מסוים הוא קיומה אצל קרוב משפחה מדרגה ראשונה כמו הורה, אח או ילד.
שינויים בעקבות קבלת האבחנה בגיל מבוגר
רבים מהאנשים שאובחנו לראשונה בבגרות חוו כישלונות רבים בתחומים שונים במהלך חייהם.
משום שאותם אנשים, הוריהם, מוריהם וחבריהם לא ידעו את המקור האמיתי לקשיים, חוסר היכולת התפרש פעמים רבות כביטוי להיעדר מוטיבציה או לקיומה של פתולוגיה כלשהי.
כתוצאה מכך, רבים מהם מפתחים רגשות אשמה, בלבול וחוסר אונים.
הם עלולים לסבול מהערכה עצמית נמוכה ולהתקשות לנצל את כישוריהם.
במקרים רבים אנשים שאובחנו עם הפרעת קשב רק בגילאי הבגרות מתלוננים על כך שלא קיבלו טיפול בשלב מוקדם יותר בחייהם ומרגישים שחייהם היו יכולים להיות שונים אם היו מקבלים טיפול מתאים בגיל צעיר יותר.
בהתאם, העול של הבעיות הרגשיות־חברתיות הנלוות להפרעת קשב הוא חמור ופוגעני יותר אצל אנשים שאובחנו במהלך ההתבגרות או אחריה.
מבוגרים עם הפרעת קשב, אשר לא אובחנו בילדותם עוברים שינוי דרמטי לאחר קבלת האבחנה.
אחרי עשורים של התמודדות עם קשיים לא מאובחנים וללא מענה מתאים, יכולה האבחנה לספק הסבר לבעיות שהתעוררו בשל הפרעת הקשב.
קבלת אישור רשמי על קיומה של הפרעת קשב מסייע בעצירת התהליך של האשמה עצמית או האשמה על ידי הסביבה, זאת משום שקבלת הסבר רפואי מסיטה את תשומת הלב מכוחות חברתיים לכוחות ביולוגיים מסיטה את האשם מהאדם אל גופו.
קבלת האבחנה יכולה לשנות את התפיסה של האדם את עברו ולהוות נקודת מפנה בחייו.
היא מאפשרת לו להפסיק להאשים את עצמו, לפתח תחושת מסוגלות מול האתגרים הנוכחיים הניצבים בפניו ולהשתמש ביכולותיו כדי להגיע להצלחות.
שונות בין אישית רבה יותר
התפתחות של הפרעת קשב אינה מבוססת על גורם יחיד אלא על מכלול גורמים ביולוגים, פסיכולוגים וחברתיים המעצבים את הסינדרום המלא.
מאפיין קליני בולט במחקרים על הפרעת קשב הוא השונות הרבה.
השונות בין אנשים עם הפרעת קשב בולטת יותר במבוגרים בהשוואה לילדים ולמתבגרים.
מבוגרים עם הפרעת קשב מציגים התנהגויות קיצוניות, הנעות בין חוסר תפקוד מוחלט, תפקוד תקין ותפקוד גבוה מאוד.
ייתכן שהבדל זה נובע מכך שלמבוגרים יש ניסיון מגוון וממושך יותר עם הסביבה, שכן סביבה אחת יכולה להגיב באופן שונה למצב מסוים בהשוואה לסביבה אחרת.
היבט נוסף שתורם לשונות הוא הגיל שבו אובחנה הפרעת הקשב וניתן לה מענה טיפולי.
כיוון שמדובר בהפרעה משמעותית, העדר טיפול עלול לגרום נזק לתפקודו או לבריאותו של האדם.
ככל שהאבחון נערך בשלב מוקדם יותר, קיימות פחות השפעות משניות והמערך הטיפולי נעשה יעיל יותר.
טיעונים אלה מחזקים את ההשערה שאנשים ברמת חומרה מסוימת אשר אובחנו זכו לטיפול בשלב מוקדם יתפקדו ברמה גבוהה מזו של אנשים שאובחנו בשלב מאוחר או שלא אובחנו כלל.
האבחנה של הפרעת קשב התבססה בשנות ה-70 כאבחנה עבור ילדים והורחבה עבור מבוגרים בשנות ה-90. לצורך כך, קיימים כלים ייעודיים לאיתור ואבחון של הפרעת קשב בגילאי הבגרות.
50%–70% מבני ה-6–12 שההפרעה אובחנה אצלם יאובחנו כך גם בגיל ההתבגרות, ו-30% גם בתום תקופת ההתבגרות.
הירידה בשיעור האבחון לא בהכרח מעידה על היעלמות ההפרעה.
סביר יותר להניח שהאנשים אצלם אובחנה ההפרעה טופלו, או פיתחו דרכי התמודדות עם ההפרעה כך שהתסמינים שלה הפכו למורגשים פחות.
בנוסף, בעיות רבות המדווחות על ידי אנשים מבוגרים עם הפרעת קשב אשר משקפות ליקויים בתפקודים הניהוליים, כמו: קושי בארגון עצמי, קושי בוויסות קשבי, קושי בוויסות רגשי, פגיעה בערנות וביכולת להתמיד במאמץ, עלולות לבוא לידי ביטוי רק במהלך הפעילויות של חיי היום יום ולא בתנאי מבחן או בדיקה מקצועית.
זו אחת הסיבות לכך שהתרשמות קלינית כללית, או תיאור כללי של תחומי הקשב וההתנהגות, אינם מספיקים לצורך קביעת אבחנה של הפרעת קשב.
על הרופא המאבחן לערוך ראיון אבחוני מעמיק, כדי להתרשם מקיומם של קווים אופייניים להפרעת קשב באמצעות תשאול זהיר וקפדני אודות התסמינים התנהגותיים מגילאי הילדות ועד תקופת החיים הנוכחית של האדם.
זאת משום שעל פי רוב, התנהגויות המשקפות ליקויים בתפקודים הניהוליים, עולות באופן ברור ובולט כאשר אנשים עם הפרעת קשב מתארים את קשיי ההתארגנות שלהם, ההתמודדות שלהם מול ההתחייבויות היום יומיות, האתגרים הכרוכים בתהליך פתרון בעיות וניסיונות לניהול זמן וויסות עצמי.
סיבה נוספת לאחוז הנמוך של המאובחנים המבוגרים היא שהפרעת קשב והיפראקטיביות נחשבה בתחילה לבעיה של ילדים בלבד והמודעות לקיומה גם בקרב מבוגרים גדלה רק בראשית המאה ה-21. מסיבות אלה קיים תת-אבחון עבור הפרעת קשב בגילי הבגרות.
עם זאת, ניכרת עלייה בקרב מבוגרים הפונים לטיפול בקשיים שנוצרו בעקבות ההפרעה, כדי לשפר את איכות חייהם ואת רמת התפקוד שלהם.
שינויים במהדורה החמישית של ה-DSM
מחקרי אורך שעקבו אחר ילדים ובני נוער עם הפרעת קשב אל תוך גילי הבגרות, הראו שהקריטריונים במהדורות הקודמות אינם משקפים באופן מלא את השכיחות של הפרעת קשב בבגרות ומציגים תמונה חלקית בלבד של המצב בפועל.
בהתאם, אחד השינויים המרכזיים במהדורה החמישית של ה-DSM בהשוואה למהדורות הקודמות הוא מתן הנחיות הולמות לאנשי המקצוע אודות תהליך האבחון של מבוגרים עם הפרעת קשב.
שינוי זה נעשה מתוך מטרה לאפשר לאנשים עם הפרעת קשב לקבל את המענה המתאים לאורך כל חייהם ולא רק לתקופת הילדות.
קיים שוני מסוים באופן הביטוי של הפרעת קשב אצל מבוגרים בהשוואה לילדים.
בהתאם, הקריטריונים לאבחון הפרעת קשב עודכנו במהדורה החמישית של ה-DSM, כדי לאפיין בצורה מדויקת יותר את הביטויים שלה בבגרות.
למשל, בעוד שעבור ילדים יש צורך בהצגה של שישה תסמינים כדי לענות על ההגדרה של אחת הקבוצות (קשיי קשב או היפראקטיביות), למבוגרים מעל גיל 17 נדרשים רק חמישה.
כמו כן, צורפו דוגמאות של צורות שונות בהן אותם התסמינים יכולים לבוא לידי ביטוי בגילי הילדות, ההתבגרות והבגרות.
הפרעת קשב אינה נרכשת בגילי הבגרות, לכן לצורך אבחון של אדם בוגר יש לוודא שהיא הופיעה כבר בתקופת הילדות.
עם זאת, העובדה שמבוגרים רבים עם הפרעת קשב מתקשים להיזכר בהתנהגויות אופייניות בגילאי הילדות, הובילה להצעה לקחת בחשבון שייתכן שההפרעה התפתחה בשלב מאוחר יותר ואת ההמלצה לקבוע את גיל 16 כגבול העליון לצורכי קביעת האבחנה.
זאת משום שההחלטה של המהדורה החמישית של ה-DSM לקבוע את הופעתם של התסמינים לפני גיל 12 במקום 16, עלולה לפגוע במבוגרים עם הפרעת קשב שמתקשים לשחזר את זיכרונות הילדות שלהם, משום שהדבר עלול למנוע מהם את קבלת האבחנה.
זה נכון במיוחד עבור אנשים עם אינטליגנציה גבוהה ששימשה להם כיכולת פיצוי על התסמינים של הפרעת קשב, אנשים שגדלו בסביבה תומכת ומובנת, או אנשים המשתייכים לסוג הבלתי קשוב של הפרעת קשב (ללא תסמינים של היפראקטיביות).
במקרים אלו יש ערך רב למקור מידע חיצוני המכיר היטב את האדם, כמו הורים או בני זוג.
במידת הצורך, ניתן להיעזר גם בתעודות של בית הספר או דיווחים של גורמים מקצועיים אחרים מתקופת הילדות.
קיים צורך בשירותים טיפוליים עבור מבוגרים עם הפרעת קשב, ובמיוחד עבור אנשים שאובחנו לראשונה רק בגילאי הבגרות, שכן עם העלייה במודעות, יותר מבוגרים מאובחנים עם הפרעת קשב והם מעלים אתגרים חדשים שיש לתת להם מענה במסגרת הטיפול.
במסגרת זו יש לשאוף לכך שהתוכנית הטיפולית תערב גם את בן או בת הזוג, את המשפחה ואת החברים הקרובים של האדם.
קיימות ראיות ליעילות של תוכניות התערבות עבור מבוגרים עם הפרעת קשב.
למשל, הטיפול התרופתי בהפרעת קשב נמצא כטיפול היעיל בכל הגילים והוא מקושר לשיפור בתפקוד הכללי בגילאי הבגרות.
מתוך מגוון האפשרויות התרופתיות, לשימוש בתרופות ממריצות יש את היעילות הגבוהה ביותר והן נמצאו בטוחות לשימוש ארוך טווח.
על פי רוב נעשה שימוש בשילוב של תרופות בעלות משך פעולה קצר (שחרור מיידי) וארוך (שחרור מתמשך), כדי ליצור התאמה אישית לצרכים הייחודים של כל אדם ולתגובה שלו לטיפול התרופתי.
עם זאת, ישנה גם ביקורת ציבורית ומחקרית על שימוש מוגזם בתרופות לצורך טיפול בהפרעות קשב.
ישנן ראיות שהעלייה בשכיחות הטיפול התרופתי בהפרעות קשב לא קשורה רק בצורך הקליני ובשיעור האבחון, אלא גם במגמות כלכליות ובגידול בהוצאות הפרטיות והציבוריות בתחום הבריאות.
למעשה, המגמה בשטח היא הפוכה ונכון לשנת 2019 אנשים עם הפרעת קשב סובלים דווקא מתת-אבחון ומחסור בטיפול הולם.
הסטיגמה סביב הפרעת קשב, אשר נובעת בעיקר ממחסור בידע או מחוסר הבנה של הידע הקיים, מגבירה את הסבל של אנשים עם הפרעת קשב.
על כן ישנו צורך לידע את הציבור אודות התסמינים של הפרעת קשב, הגורמים לה והטיפולים שהוכחו כיעילים.
הטווח הרחב שבו הפרעת קשב עלולה לפגוע בתפקוד של האדם הבוגר מחייבת גישות טיפוליות מקיפות הכוללות מענה רב מקצועי.
בעוד שחלק מהמבוגרים עם הפרעת קשב מדווחים שהמענה התרופתי חיוני להתמודדות, חלקם מדווחים גם שהטיפול התרופתי כשלעצמו אינו מספיק והם מעלים את הצורך בתמיכה חינוכית-אקדמית ורגשית.
הסיבה לכך היא שהטיפול התרופתי כשלעצמו לא יכול לתת מענה מלא לשלל הבעיות שעמן מתמודדים מבוגרים עם הפרעת קשב.
בהתאם לכך, מבוגרים עם הפרעת קשב שקיבלו טיפול תרופתי יחד עם תמיכה חינוכית-אקדמית ורגשית מעריכים את שניהם במידה שווה ומראים רמת הסתגלות גבוהה יותר.
לאור זאת, על הטיפול במבוגרים עם הפרעת קשב לכלול מענה פסיכו-חינוכי, רפואי וקוגניטיבי.
בנוסף, אימון אישי יכול לשמש כטיפול מובנה ותומך במסגרת פרטנית או קבוצתית.
משום שהוא מערב פיתוח של תפקודים ניהוליים.
במקרים שבהם נוצרה פגיעה משמעותית בתפקוד של המשפחה או במערכת היחסים בין בני הבית, ייתכן שיהיה צורך להוסיף על המענה הפרטני גם טיפול ברמה המשפחתית.
הפרעת קשב מאופיינת בתחלואה נלווית משמעותית.
לכן, בתהליך הבנייה של המערך הטיפולי יש לקחת בחשבון גם את התחלואה הנלווית להפרעת קשב, באופן שייתן עדיפות למקורות הקושי המשמעותיים ביותר עבור כל מקרה לגופו.
קשיים בגישה לטיפול וצורך במידע
הגישה לטיפול עבור מבוגרים עם הפרעת קשב היא מוגבלת.
דבר זה נכון במיוחד עבור גישה לטיפולים לא תרופתיים ועבור קבלת מענה לקשיים תפקודיים הבאים לידי ביטוי בתחום התעסוקה.
אנשי מקצוע רבים אינם מודעים לכך שהפרעת קשב ממשיכה אל תוך גילי הבגרות והם אינם מיודעים על אופן הביטוי וההשלכות שלה לאורך החיים.
בהתאם לכך, אנשי המקצוע המתמודדים עם מבוגרים עם הפרעת קשב מתלוננים על מחסור במשאבים ובידע ספציפי אודות אוכלוסייה זו.
ללא איש מקצוע מומחה אשר ייעץ בנוגע להתאמת המינון התרופתי, מבוגרים עם הפרעת קשב עלולים להיאבק בתופעות הלוואי של הטיפול התרופתי ולא להצליח להפיק ממנו את התועלת המרבית.
האינטרנט יכול לסייע למבוגרים עם הפרעת קשב לאיתור המלצות להתמודדות יעילה והפניות לקבלת תמיכה.
הפניית האדם לקבוצות של עזרה עצמית יכולה להיות בעלת ערך בכך שהיא מאפשרת לו להצטרף אליהן, לקחת חלק בשיתוף המידע והחוויות ולהגיע להבנה מעמיקה יותר.
חשיפה לאנשים המתמודדים בצורה מוצלחת עם הפרעת קשב יכולה להדגים דרכי התמודדות יעילות יותר עבור אנשים שנאבקים עם ההפרעה.
חשיפה כזו יכולה גם להראות להם שהם לא אשמים באתגרים שאותם הם חווים ושהפרעת הקשב היא לא ההיבט היחיד והכולל של האישיות שלהם.
תקופת ההתבגרות אינה מפחיתה מהקשיים שהפרעת הקשב מעוררת בגילאי הילדות והיא אף עלולה להגביר אותם.
היא מאופיינת הן בשינויים של התסמינים של הפרעת קשב והן בהפחתה של התמיכה ההורית והמערכתית.
בהתחשב בהשפעה של הפרעת קשב על החיים הבוגרים, ישנה חשיבות רבה לכך שמתבגרים יקבלו מענה רציף מהגורמים המטפלים ותמיכה מיוחדת בתקופת המעבר מהילדות לבגרות.
למרות זאת, קיים מחסור במחקר והנחיות בנוגע למעבר בין גופים ואנשי מקצוע המתמחים בגילאים הילדות לגופים ואנשי מקצוע המתמחים בגילאים מבוגרים יותר.
קיימת תקשורת מועטה בלבד בין גורמים הנותנים שרות לילדים לאלו הנותנים שירות למבוגרים.
השוני בגישות הטיפוליות מורגש באופן חד על ידי המשפחות והמתבגרים ומקשה על המעבר.
לאור זאת, קיים צורך דוחק בפיתוח של גישה רב תחומית עבור תקופת המעבר לשירותי הבריאות והגופים הטיפוליים של גילאי הבגרות, הכוללת מתן הדרכה הולמת לאנשי המקצוע.
אחד ההיבטים המרכזיים של גיל ההתבגרות הוא ההתפתחות המינית.
האימפולסיביות המקושרת להפרעת קשב עלולה להוביל לשכיחות גבוהה יותר של הריונות לא מתוכננים.
על כן ישנה חשיבות רבה לפיתוח תוכנית לימודים מותאמת במסגרת החינוך המיני, אשר תעלה את המודעות לסיכונים האפשריים, לדרכי התמודדות בריאות ולאפשרויות הסיוע במקרה הצורך.
בחברה הישראלית, חובת השירות הצבאי מגדירה את תחילת שלב הסיום של גיל ההתבגרות בעיני החברה ועל פי רוב גם בעיני המתבגר.
בקרב מתבגרים עם הפרעת קשב ואף בקרב הוריהם, סיום תקופת ההתבגרות וההליכה לצבא הם נושאים טעונים במיוחד.
התמודדות עם הפרעת קשב בתחומי החיים השונים של האדם הבוגר
הפרעת קשב מציבה אתגרים משמעותיים עבור התפקוד היום-יומי.
כמו בילדות, גם בבגרות הפרעת הקשב באה לידי ביטוי ביותר מתחום חיים אחד, כך שהיא עלולה לפגוע בתחומים רבים של החיים הבוגרים.
עם זאת, התסמינים של הפרעת הקשב בקרב מבוגרים באים לידי ביטוי באופן שונה מזה האופייני לילדים.
בנוסף, מבוגרים מתמודדים מול בעיות אחרות מילדים לאור הדרישות והמחויבויות המאפיינות את החיים הבוגרים.
למשל, אנשים עם הפרעת קשב עלולים להתקשות בניהול ומעקב אחר חשבון הבנק שלהם, משימה שאינה רלוונטית לגילאי הילדות.
מבוגרים עם הפרעת קשב מתלוננים על קשיים בעבודה, בבית וביחסים חברתיים כתוצאה מקושי בהפניית קשב, היפראקטיביות ואימפולסיביות.
הם מתקשים להתמיד במטלות יום-יומיות ולעמוד בלוח זמנים, תחושת הזמן שלהם אינה טובה והם נוטים לדחות מטלות ולאחר לפגישות.
כמו כן, החיפוש אחר ריגושים יחד עם נטייה לאימפולסיביות, אשר מאפיינים אנשים עם הפרעת קשב, עלולים להוביל להתנהגויות סיכון כמו נהיגה פרועה.
לאור קשיים אלו, מבוגרים עם הפרעת קשב זקוקים למערך טיפולי ייעודי השונה מזה של ילדים.
אחת הבעיות היותר בולטות אצל אנשים עם ADHD היא בעיית הלמידה במסגרות החינוך הפורמליות.
היא באה לידי ביטוי בחוסר יכולת לתפקד בהתאם לרמה השכלית האמיתית בלימודים, הן בבית הספר והן באוניברסיטה ועל כן היא עלולה לפגוע בהישגים אקדמיים.
כמו כן, גם במקרה שבו הפרעת הקשב מובילה לפגיעה בתפקוד האקדמי, היא לא בהכרח משקפת קושי ברכישת מיומנויות למידה בסיסיות, אלא קושי ביכולת להשתמש בהם בפועל.
סטודנטים עם הפרעת קשב מראים פרופיל אקדמי שונה בהשוואה לרוב האנשים עם הפרעת קשב ומאופיינים ברמת תפקוד גבוהה ביחס לאוכלוסייה זו.
אלו אנשים בעלי יכולת הסתגלות גבוהה, אשר הצליחו להתמודד עם גורמי הסיכון הביולוגיים והסביבתיים באופן שאיפשר להם להתקבל ללימודים על-תיכוניים במוסדות ההשכלה הגבוהה.
כאמור, הפרעת קשב עלולה לגרום לקשיים בתפקוד האקדמי.
למרות ההישגים האקדמיים הגבוהים המאפשרים ללומדים עם הפרעת קשב להתקבל למוסדות ההשכלה הגבוהה, הם עדיין מאופיינים בקשיים אקדמיים, חברתיים ותעסוקתיים.
המעבר מהלימודים בתיכון לסביבה הלא מוכרת של האקדמיה מציב אתגרים עבור רוב התלמידים.
בגילאי הבגרות, הפרעת קשב עלולה לפגוע בתפקוד של האדם בתחום התעסוקה.
בהתאם לכך, לעיתים קרובות אנשים מבוגרים עם הפרעת קשב מתקשים להשתלב בעולם העבודה ולהחזיק בתפקידים של משרה מלאה לאורך זמן.
בתחום התעסוקה יש דרישה רבה ליכולות המקושרות לתפקודים הניהוליים כמו ניהול זמן, ויסות עצמי של ההתנהגות ויכולת פתרון בעיות בטווח הארוך.
היא יכולה להקשות עליו להשלים משימות בהתאם ללוח הזמנים ולהגיע בזמן לפגישות.
כתוצאה מכך, סביבות עבודה שונות יכולות להשפיע באופן משמעותי על המידה והאופן שבהם התסמינים משפיעים על התפקוד של אנשים עם הפרעת קשב בעולם העבודה.
על כן, איתור ההקשר התעסוקתי המתאים ביותר עבור כל אדם עם הפרעת קשב, יכול להיות תוספת משמעותית למערך הטיפולי של אותו אדם.
עם זאת, יש לקחת בחשבון שבמקרים רבים יכולת הבחירה של האדם עלולה להיות מוגבלת על ידי גורמים חיצוניים שאינם תלויי בו, כגון: מיקום גאוגרפי, איכות ההשכלה שקיבל, מגוון הצעות העבודה הקיימות וגישה למשאבים.
הצטברות של חוויות שליליות מהעבר, האופייניות בקרב אנשים עם הפרעת קשב, פוגעת בתחושת המסוגלות וביכולת של האדם לתפוס את כישוריו ולהציג אותם בפני אנשים אחרים.
מצב זה יכול להקשות בהמשך על ההשתלבות של אותו אדם בשוק העבודה ולהשפיע על היכולת שלו לפתח קריירה מקצועית.
קשיים אלו באים לידי ביטוי כבר בשלב הראשוני של חיפוש העבודה ותהליך הקבלה.
הם ממשיכים להשפיע על אופן התפקוד במשרות הראשוניות ועלולים לפגוע באפשרויות הקידום העתידיות.
מבוגרים עם הפרעת קשב מדווחים על קושי למצוא עבודה.
הקשיים הרגשיים והאקדמיים אשר נלווים פעמים רבות להפרעת קשב עלולים להסתיר את היכולות המקצועיות הפוטנציאליות של האדם במהלך תהליך המיון, אשר מורכב לרוב מראיון עבודה או מבחן.
הכניסה לעולם העבודה נעשית לרוב דרך עבודות מזדמנות, אשר מאפשרות ללמוד את התרבות של עולם העבודה.
במקרים רבים אנשים עם הפרעת קשב מדווחים שהם מתפקדים טוב יותר במשרות מעוררות, ממריצות ומרובות גירויים, אך עבודות ראשוניות אלה בדרך כלל דורשות יכולת ארגון ושליטה בפרטים, בכפיפות לדמויות סמכות ובהרבה שגרה וחזרתיות אשר אינן מאפשרות מתן ביטוי ליצירתיות.
כמו כן, על העובד המתחיל להתמודד עם המעבר ממערכת החינוך בעלת הכללים הברורים ואפשרות התמיכה, אל מערכת עסקית מלאת גירויים ואפשרויות.
אנשים עם הפרעות קשב עלולים להתקשות למלא אחר הדרישות האופייניות לעבודות הראשוניות ולהיות מועדים לכישלונות, אשר יקשו עליהם לרכוש את המיומנויות הבסיסיות הנדרשות בתחום עבודתם.
משום שרמת העניין היא גורם קריטי בגיוס משאבי הקשב, עבודות משעממות ורוטיניות מהוות מכשול משמעותי.
כמו כן הצורך לעסוק בבירוקרטיה ומנהלה דורשים יכולת ארגון ותשומת לב לפרטים אשר פעמים רבות נפגעים בעקבות הפרעת הקשב.
בהתאם לכך אנשים עם הפרעת קשב מדווחים על קושי לשמור על עבודה קיימת.
עם זאת, אנשים אינטליגנטים ומוכשרים עם הפרעת קשב יתפקדו פעמים רבות היטב במשרות גבוהות ומאתגרות יותר שבהן ניתן להם חופש פעולה ואפשרות להיעזר בשרותי מזכירות.
אחד הגורמים לכך הוא שהמוטיבציה של אנשים עם הפרעת קשב להימנע מעיכובים, מעוררת העדפה לסביבות עבודה מעניינות ורוויות בגירויים, שבהן מתבצעות משימות ומטלות חדשות באווירה מהירה ופעלתנית.
אך במשרות הנמוכות שמהן נהוג להתחיל את מסלול הקריירה של מקצועות רבים, סביבת העבודה נוטה להיות חד-גוונית, רוטינית ומשעממת.
מכאן שמסלול הקידום הסטנדרטי אשר נהוג בעולם העבודה מהווה פעמים רבות מכשול עבור אנשים עם הפרעת קשב.
זאת משום שאופין של העבודות הראשוניות עלול להנמיך את פריון העבודה שלהם.
פער זה עלול למנוע מעובדים אלו להפגין את יכולותיהם ולהיות ראויים בעיני המעסיק לקידום אל עבר תפקידים גבוהים יותר המתאימים לסגנון העבודה שלהם.
בנוסף, משום שהקושי בביצוע תפקידים רוטיניים לאורך זמן הוא במידת העניין ולא ברמת הקושי הוא מתעורר גם כאשר רמת המיומנות הנדרשת עבורם היא נמוכה.
הקושי לגייס משאבי קשב ולהתמיד בביצוע מדויק של משימות הנחשובת לפשוטת, עלול ליצור תסכול רב ולפגוע בהנעה לעבודה.
זאת במיוחד אל מול הפוטנציאל להצליח במשימות ברמת מורכבות גבוהה.
מצב זה עלול לעורר אווירה שלילית אשר תפגע ביחסי העבודה במקום.
מצב זה מוביל לחיפוש אחר תעסוקה גמישה או עבודה מהבית, אשר מאפשרות חופש פעולה גדול יותר עבור שכירים בנוגע לעיצוב סביבת העבודה שלהם.
מיקוד יתר, או היפר-פוקוס הוא מצב של ריכוז אינטנסיבי, הממקד את התודעה בעיסוק או בקו המחשבה הנוכחי של האדם.
במהלך מיקוד יתר מתרחשת שקיעה מוחלטת של האדם בפעילות הנוכחית, עד כדי התעלמות או ניתוק מכל דבר אחר.
בעקבות זאת, מיקוד היתר לא מאפשר לאדם להסיט את הקשב שלו לדברים אחרים במקרה הצורך.
כלומר, הוא גורם לכך שהאדם יישאר "תקוע" בפעילות הנוכחית בין אם הוא מעוניין בכך ובין אם לאו.
בגילאי הבגרות, אנשים עם הפרעת קשב יכולים להיכנס למצב של מיקוד יתר גם במסגרת עולם העבודה.
עם זאת, להבדיל ממצבי מיקוד יתר שמתרחשים בזמן פעילויות פנאי, בעולם העבודה אשר נוטה לתגמל את העובדים על פי רמת התפקוד שלהם, קבלת תמריצים על התוצרים המוגברים שניתן להפיק במצב זה עלולים להוביל להתמכרות לעבודה.
לכן, על המעסיקים לשים לב לנטייה זו ולסייע לעובדים עם הפרעת קשב לנצל את היתרונות של מיקוד היתר בצורה מאוזנת שלא תוביל לשחיקה.
אנשים עם הפרעת קשב יכולים להיות מקור עשיר ליזמים עבור הכלכלה המקומית של כל מדינה.
עם זאת, הקשר בין הפרעת קשב לעולם היזמות יכול להיות חיובי מאוד, אבל בו זמנית גם בעייתי ומורכב.
לשאלה האם להפרעת קשב יש יתרון במימוש הזדמנויות יזמיות יש שלוש תשובות סותרות שתקפות באותה המידה: 1) כן.
כלומר, רק חלק ממגמה זו נובע מבחירה ושאיפה אישית, בעוד שחלק אחר נובע מחוסר ברירה.
כמו כן, גם בסביבת העבודה היזמית עדיין נדרשים מיומנויות וכישורים שעלולים להיפגע מהתסמינים של הפרעת קשב.
בהתאם לכך, אנשים עם הפרעת קשב ונטייה ליזמות, עלולים להתקשות בביצוע פעילויות יזמיות בפועל.
לאור המורכבות של הקשר בין הפרעת קשב ליזמות אין להציג את היחסים ביניהם באופן חד צדדי, בין אם זה נעשה בצורה סטיגמטית המדגישה את הפן השלילי ובין אם זה נעשה בצורה רומנטית המדגישה את הפן החיובי.
לכן, הנטייה של התקשורת להציג בתדירות גבוהה יזמים מצליחים אשר מייחסים את ההצלחה שלהם לתסמינים של הפרעת קשב, עלולה להיות מטעה.
כלומר, הפרעת קשב יכולה בהחלט לעודד אנשים לפנות לתחום היזמות, אבל לא בהכרח תסייע להם גם להצליח בו.
בתקופת ההתהוות של יוזמה עסקית חדשה, פחות סביר שהתסמינים של הפרעת קשב יתפסו כנטל והם אף יכולים להוות נכס משמעותי.
זאת במיוחד, בשלושת השלבים הראשוניים של היוזמה העסקית: גילוי עניין, זיהוי הזדמנות והתנהגות המכוונת לנקיטה בפעולות הנחוצות עבור הקמת המיזם.
בשלבים אלו חסמים אשר עלולים לעקב או אף לעצור אנשים ללא הפרעת קשב מלקחת רעיון ולפתח אותו לצעד הבא, למשל: תפיסה של יכולת או משאבים מוגבלים, הכרה במחסומים חברתיים ושיקולים פרקטיים נוספים, לא בהכרח ישפיעו על אנשים עם הפרעת קשב.
כתוצאה מכך, אנשים עם הפרעת קשב נוטים לפעול למען קידום יוזמות עסקיות במהירות ובתדירות שגבוהות בהרבה בהשוואה לאנשים ללא הפרעת קשב.
נטייה זו יכולה ליצור גיוון והעשרה של הזדמנויות עסקיות בשלבים הראשונים של מעגל החיים היזמי.
לצד זאת, אותה נטייה עלולה גם לגרום לאנשים עם הפרעת קשב להתמקד בריגוש ובמשיכה של רעיון חדש, תוך התעלמות או הפחתת החשיבות של העלויות והסיכונים הכרוכים בהוצאת היוזמה אל הפועל.
פעמים רבות חברות קטנות נדרשות לאלתר כדי לפצות על המחסור שלהן במשאבים.
בשלב הזה התסמינים של הפרעת קשב יכולים לתרום רבות לקידום היוזמה העסקית ואף להפוך ליתרון אסטרטגי משמעותי.
מצד שני, אף על פי שהפרעת קשב לא בהכרח תמנע מהאדם לבצע משימות אדמיניסטרטיביות בצורה טובה, התסמינים של הפרעת קשב עלולים להפוך לנטל, כאשר לעסק החדש נדרשת יציבות וניהול אדמיניסטרטיבי יעיל על מנת להתבסס ולצמוח.
זאת משום שמשימות בסיסיות החיוניות לשימור ותפעול העסק, כגון הזמנה ושמירה של חומרי גלם, שירות לקוחות, התמודדות עם חוקים ונהלים ממסדיים, הוצאת קבלות, תשלום חשבונות, שמירה על סביבת עבודה נקייה ומסודרת, ניהול כספים, יתפסו לרוב כמשעממות או אף מתועבות על ידי אנשים עם הפרעת קשב.
מצב זה עלול להגביר את הנטייה של אנשים עם הפרעת קשב לדחיינות, הסחות דעת והימנעות.
ההשפעה של התסמינים של הפרעת קשב על יוזמה חברתית, יכולה להשתנות לטובה או לרעה בהתאם ליחסי הגומלין בין שני מרכיבים עיקריים: הנסיבות הנוכחיות והאיזון בין יכולת הוויסות העצמית, המבנה הארגוני ודפוס האצלת הסמכויות עבור משימות אדמיניסטריבית.
לדוגמה, יוזמה עסקית שהערך שלה מבוסס על כניסה מובנת לשוק ואספקה יעילה של סחורות או שירותים, מצריכה ניהול אדמיניסטרטיבי מרכזי יעיל.
לכן, במקרה זה התסמינים של הפרעת קשב יהוו חיסרון.
לעומת זאת, כשהתנאים ליצירת הערך של היוזמה העסקית אינם יציבים, מאופיינים בשונות רבה או חוסר ודאות, המאפיינים של הפרעת קשב יכולים להוות נכס משמעותי.
חברות יזמיות צריכות למצוא את הדרך להמשיך להתפתח תוך כדי ביסוס דריסת הרגל שלהן בשוק הצרכנים.
בהקשר זה הפרעת קשב יכולה להוות גם נכס וגם נטל לשמירה על החדשנות של החברה.
מייסדים עם הפרעת קשב נוטים לחפש באופן פעיל אחר הזדמנויות לפיתוח וחדשנות עסקית עבור החברה שלהם.
נטייה זו מונעת מהצורך להימנע מהשעמום שבדרך כלל מתעורר בהם כשהחברה מגיבה למצב מובנה, יציב ומתמשך.
מצד אחד נטייה זו מחסנת מייסדים עם הפרעת קשב מלהמשיך לחקות צורת פעולה זהה רק מכוח האינרציה, אך מצד שני תקשה עליהם ליצור איזון בין הצורך לפיתוח של החברה לצורך בביסוס וייצוב שלה.
אנשים עם הפרעת קשב נוטים להישחק במהרה ממצבים שבהם יש רמה גבוה של יציבות והבנייה.
במקרים האלו סביר להניח שהם ינקטו באחת משתי דרכי הפעולה הבאות: ניסיונות חוזרים ונשנים לקחת את החברה הקיימת לכיוונים חדשים ורדיקליים, או עזיבה של החברה המבוססת לטובת יוזמה חדשה והתחלה-מחדש של מחזור החיים היזמי במקום אחר.
זאת משום שפעולות עסקיות רבות לא מצריכות חדשנות ויצירתיות, אלא תחזוקה יום-יומית יעילה ואמינה.
קשרים חברתיים, זוגיות, משפחה והורות
התסמינים של הפרעת קשב לא משפיעים רק על ההתפתחות המקצועות ופעילויות הפנאי של האדם.
היא עלולה להוביל גם לקשיים חברתיים.
בהתאם לכך, קשיים בכישורים חברתיים בקרב אנשים עם הפרעת קשב מקושרים לעימותים מול דמויות חינוכיות, מריבות מול ההורים ובעיות בחיי הנישואים.
זאת משום שהפרעת קשב יכולה לפגוע בקשרים המשפחתיים של האדם ובמערכות יחסים אינטימיות.
בני זוג של אנשים עם הפרעת קשב מדווחים על רמות נמוכות יותר של אינטימיות ושביעות רצון ממערכת היחסים, בהשוואה לבני הזוג של אנשים ללא הפרעת קשב.
נמצאו הבדלי מגדר ברמת הפגיעה באינטימיות, כך שנשים שנמצאות בזוגיות עם אנשים עם הפרעת קשב, מדווחות על פגיעה גדולה יותר באינטימיות הן בהשוואה לנשים שנמצאות בזוגיות עם אנשים ללא הפרעת קשב והן בהשוואה לגברים שנמצאים בזוגיות עם אנשים עם הפרעת קשב.
הבדלים אלו תואמים את התופעה הכללית שבה מגוון מצבים רפואיים או פסיכיאטריים במשפחה, נוטים להשפיע יותר נשים בהשוואה לגברים.
בחיים הבוגרים קשיי הארגון יכולים להפריע לתפקוד ההורי של האדם במסגרת המשפחה.
הורים עם הפרעת קשב עלולים להתקשות במעקב אחרי לוח הזמנים של ילדיהם ולזכור מתי הם צריכים להיות בחוג, בפגישה עם חברים או להכין שיעורי בית.
חלק מתסמיני הפרעת הקשב עלולים להקשות על הורים אלו להגיב בסבלנות ומתינות לילדם ולהימנע מלהביע כעס ומצוקה לידו.
משפחות של מבוגרים עם מהפרעת קשב נוטות גם יותר לניידות, אם בעקבות עבודת ההורים שבמקרים רבים היא בעלת אופי דינמי ודורשת מעברים תכופים, ואם מתוך נטייה משפחתית למעבר דירות לצורך שינויי אווירה תכופים.
ההתנהגות האימפולסיבית האופיינית לאנשים עם הפרעת קשב מגבירה את הסיכון לקיום יחסי מין בלתי מוגנים ללא שימוש באמצעי מניעה, המובילים לנטיית-יתר להריונות לא מתוכננים.
ההריונות הלא מתוכננים מעלים את שכיחות הנישואין המהירים והאימהות המוקדמת, כמו גם את גידול-היתר של המשפחה, עם לידתו של ילד לא רצוי.
חיי הזוגיות עם אנשים עם הפרעת קשב יכולים להיות מאתגרים.
במערכות יחסים בין אנשים עם הפרעת קשב לאנשים בלי הפרעת קשב, עלולים להתפתח מתחים רבים עקב השוני בדפוסי ההתנהגות ותפיסת העולם של שני הצדדים.
בני הזוג עם הפרעת הקשב עלולים לתפוס את בני זוגם שללא הפרעת הקשב כאנשים נוקשים, דרשניים ושתלטניים מידי, בעוד שבני הזוג ללא הפרעת קשב נוטים לתפוס את בני הזוג שעם הפרעת קשב כעקשניים ומרדנים.
ככל שבני הזוג ללא הפרעת קשב מגבירים את תלונותיהם, כך בני הזוג עם הפרעת קשב נוטים להסתגר, לשמור טינה ולפתח התנהגויות התנגדות באופן שמחמיר את המצב, מעורר תגובות דומות בקרב בני הזוג שללא הפרעת קשב וחוזר חלילה.
במקרים אחרים מתפתחת מערכת יחסים של תלות שיתופית, שבה אנשים עם הפרעת קשב מפתחים כניעות יתר, אל מול בני זוג שתלטניים עם יכולות התארגנות גבוהות.
בנוסף, הפרעת קשב היא תורשתית, יש לה העברה בין-דורית גבוהה ביותר והיא נוטה "לעבור במשפחה".
בעקבות האופי התורשתי של הפרעת קשב, לכחצי מההורים שמאובחנים עם הפרעת קשב יהיו גם ילדים עם הפרעת קשב.
כך נוצר מצב בו אמהות ואבות רבים מתמודדים עם ילד הסובל מהפרעת קשב, כאשר להם עצמם יש מאפיינים דומים או זהים (כמו אימפולסיביות, פעלתנות יתר, קושי לשמור על מיקוד לאורך זמן ועוד).
בנוסף, לעיתים ההורים מזדהים עם ילדם ואף חווים מחדש חוויות דומות וקשות מעברם.
עבור הורים רבים עם הפרעת קשב, העבודה עם הילד מהווה חוויה מתקנת.
דילמות בנושא הטיפול התרופתי בתקופת ההריון וההנקה
המודעות הגוברת לקיומה של הפרעת קשב בגילאי הבגרות, מובילה לעלייה במספר הנשים בגיל הפוריות אשר מקבלות טיפול תרופתי עבור הפרעת קשב.
למשל, בארצות הברית אלפי נשים עם הפרעת קשב מקבלות טיפול תרופתי במהלך תקופת ההריון.
למרות הזהירות והדאגה הכללית שניכרת בקרב רופאים ונשים עבור שימוש בתרופות כלשהן בתקופת ההריון וההנקה, כמעט שאין מידע אודות ההשפעה של הטיפול התרופתי בהפרעת קשב על העובר והילוד.
באופן תאורטי מתילפנידאט יכול לעבור דרך השליה, אך ההשפעה שלו על המוח המתפתח של העובר אינה ידועה.
אף על פי שקיימים ממצאים רבים על ההשפעה של שימוש לרעה באמפטמינים במהלך ההריון, לא ניתן להסיק מהם על ההשפעות של הטיפול התרופתי להפרעת קשב.
זאת משום שבמקרים בהם נעשה שימוש לרעה בחומרים, על פי רוב ישנם משתנים מתערבים רבים אשר יכולים להיות הסברים חלופיים לפגיעה הניצפת בבריאות העובר או הילוד - כמו: הזנחה של ההיבטים הבריאותיים של ההריון עצמו, שימוש לרעה במספר חומרים שונים במקביל, דלקות, בריאות נפשית כללית ירודה ועוד.
כלומר, בקרב אוכלוסייה העושה שימוש לרעה בחומרים ישנם גורמים כה רבים לסיכון במהלך ההריון עד שלא ניתן לבודד את ההשפעה של החומר הפעיל המשמש בתרופות להפרעת קשב.
גורמים אלו אינם רלוונטיים עבור מקרים של הפרעת קשב ללא שימוש לרעה בחומרים, שבהם הטיפול התרופתי ניתן במסגרת פיקוח ומעקב רפואיים.
בעקבות היעדר ראיות מספקות, לא ניתן לקבוע האם יש או אין סיכון לעובר בעקבות הטיפול התרופתי של האם במהלך ההריון.
מהמידע המועט שקיים (נכון לשנת 2014), נראה שלפחות עבור החומר הפעיל מתילפנידאט הסיכון לעובר נמוך מאוד והכמויות של החומר הפעיל אשר מגיעות לתינוק דרך חלב האם הן מזעריות.
על כן, נראה שהשימוש בתרופות המכילות מתילפנידאט בזמן הנקה הוא בטוח.
בנוסף, בתקופת ההנקה ניתן למזער עוד יותר את החשיפה של התינוק לחומר הפעיל בתרופה המגיע אליו דרך חלב האם, על ידי תיאום מועדי ההנקה ונטילת התרופות.
מעבר להשפעה של מתן התרופה במהלך ההריון וההנקה, יש לקחת בחשבון גם את ההשפעות האפשריות להפסקת התרופה בתקופה זו.
אף על פי שלמתן טיפול תרופתי להפרעת קשב בזמן הריון והנקה עלולות להיות השלכות שליליות על התינוק, הפסקת הטיפול עלולה אף היא לפגוע הן בתינוק והן באימו.
הדאגה לשלום העובר עלולה לגרום לאם להפסיק את הטיפול התרופתי למרות ההשלכות שעלולות להיות לכך על עצמה ועל בריאותה האישית.
יש להתחשב בכך שנשים עם הפרעת קשב מתמודדות מול אתגרים רבים בתקופת ההריון וההנקה, כמו הקפדה ניהול המעקב והטיפול הרפואי במהלך ההריון, הסתגלות לשיגרה של טיפול בתינוק אחרי הלידה ושמירה על איזון בין הצרכים של הילוד לצרכים הרפואיים ותסמיני הפרעת הקשב של עצמן.
אף על פי שבמקרים רבים ברירת המחדל של רופאים היא להפסיק כל טיפול תרופתי שאינו חיוני במהלך ההריון וההנקה, במקרים של הפרעת קשב להפסקת הטיפול יכול להיות סיכון משמעותי.
יש לאזן בין הסיכון האפשרי לתינוק מלקיחת התרופה, לבין הסיכון האפשרי לאם ולתינוק מהפסקתה.
עבור המקרים בהם הוחלט להמשיך את הטיפול התרופתי, יש להתמודד עם אתגר נוסף של התאמת המינון וסוג התרופה.
השינויים הפיזיולוגיים במהלך ההריון מובילים לשינויים ביעילות ובריכוז של התרופה.
עם זאת, כמעט ולא קיימים קווים מנחים להתאמת הטיפול התרופתי עבור מקרים אלו.
הפרעת קשב, ריכוז והיפראקטיביות המאופיינת בעיקר בקשיי קשב (ADHD-PI או ADHD-IA ראשי תיבות באנגלית של Attention deficit hyperactivity disorder predominantly inattentive), אשר כונתה בעבר "הפרעת קשב ללא היפראקטיביות", היא אחד משלושת תתי הסוגים של הפרעת קשב.
אחד מתסמיני הליבה של הפרעת קשב הוא ליקוי או הנמכה ביכולת הקשב והריכוז (יש המבחינים בין מונחים אלו ויש המתייחסים אליהם כמילים נרדפות לאותה התופעה).
הפרעת קשב המאופיינת בעיקר בקשיי קשב דומה לשני הסוגים האחרים של הפרעת קשב, פרט לכך שהיא מאופיינת ברמה נמוכה יותר של תסמינים של היפראקטיביות ואימפולסיביות לצד עלייה בתסמינים הקשורים לירידה בתפקודי הקשב.
במהדורה השלישית של המדריך האבחוני הפסיכיאטרי DSM -III, הופיעה הפרדה בין תתי-הסוגים העיקריים של הפרעת קשב - הנמכה ביכולות הקשב והריכוז (inattention) מול היפראקטיביות (hyperactivity).
כתוצאה מכך הושמט המונח ADD ובמקומו הופיע המונח "ADHD בעל רמת קשב נמוכה" (predominantly inattentive).
זהו הסוג אשר כונה בעבר ADD, כאשר השמטת האות H מראשי התיבות ADHD ציינה את העדרה של היפראקטיביות.
כתוצאה מכך הושמט המונח ADD ובמקומו מופיע כיום המונח "ADHD בעל רמת קשב נמוכה".
פגיעה בתפקודי הקשב בעקבות הפרעת קשב
אנשים עם הפרעת קשב מתלוננים על קושי להתרכז בפעילות מסוימת לאורך זמן.
מעבר לכך, הקשב הוא תהליך מורכב ודינמי המווסת היבטים רבים של למידה והתנהגות, ומאפשר בחירה של הפרטים שחשוב לשים לב אליהם ולעסוק בהם בכל רגע.
הקושי לשים לב לפרטים עלול להקשות על איתור ועל זיהוי גירויים סביבתיים חשובים.
עם זאת, הקושי להתעלם מגירויים חיצוניים או ממחשבות פנימיות של האדם עלול להגביר את הנטייה למוסחות ולהיצף מידע, ולפגוע בתפקוד כאשר הם אינם רלוונטיים לפעולה שבה עוסק האדם באותה עת.
קשיי הקשב יכולים לפגוע בשלבי עיבוד המידע השונים:
קלט, שהוא השלב הראשון במסלול הקידוד וחלק מתהליך התפיסה - קשיי קשב פוגעים ביכולת לברור חלקים ספציפיים מהקלט החושי מתוך גירויים מתחרים רבים, ולהתמקד בגירוי בודד.
אחת הסיבות לכך היא שהיעדר הפניית קשב לעצמים שנמצאים בשדה הראייה, עלול ליצור עיוורון קשבי אשר ימנע את התפיסה הקוגניטיבית שלהם ועל ידי כך גם את המודעות של האדם לעצם קיומם.
הדבר עלול להביא בין השאר לדפוס חשיבה בלתי ממוקד, ולקושי בזיהוי שגיאות ותיקונן (error monitoring process) (מצב שיכול להביא למשל לטעויות העתקה).
תפקודים קוגניטיביים ועיבוד מידע - קשיי קשב פוגעים בשמירה על ריכוז וקשב לאורך זמן, התכנים שבזרם התודעה מתחלפים מהר, המחשבה תועה לכיוונים שונים תוך כדי מעבר אקראי מנושא לנושא, ולפיכך נוצר קושי באיסוף ובמיקוד האנרגיה המנטלית למשימה ספציפית.
זוהי גם הסיבה לכך שהפרעת קשב מאופיינת בבלבול ובקושי לחשוב באופן בהיר.
זיכרון העבודה יכול להכיל כ־7 יחידות מידע ומשאבי הקשב של האדם הם אחד הגורמים המרכזיים המשפיעים על הקיבולת שלו.
בחיי היום יום חוסר הארגון יכול לבוא לידי ביטוי בין היתר בנטייה לאי סדר ובלגן במשק הבית, בתיק ובסביבת העבודה.
זיכרון, שליפה ולמידה - אנשים עם הפרעת קשב מתלוננים רבות על קשיי זיכרון, גם כאשר אינה מובחנת פגיעה במנגנוני הזיכרון עצמם; זאת משום שהפגיעה בתפקודי הקשב יכולה להשפיע באופן עקיף על תפקודי הזיכרון.
כדי לשלוף מידע מהזיכרון, תחילה יש לקודד אותו בזיכרון, תהליך שנפגע בקרב אנשים עם קשיי קשב כבר בשלב הקלט, כאמור.
אחד המאפיינים של הפרעת קשב וריכוז היא נדידה ספונטנית ואינטנסיבית של המחשבות.
דפוס זה של נדידת מחשבות, המאפיין אנשים עם הפרעת קשב, נגרם ככל הנראה מפגיעה ביכולת הוויסות של רשת ברירת המחדל.
בהתאם לכך, אנשים המתאפיינים בחוסר קשב נוטים לחולמנות, נתפסים על ידי הזולת כמי שאינם מקשיבים, נוטים לאבד חפצים ולהיות שכחנים בפעילות יומיומית.
פיזור הדעת הוא מצב של חוסר קשב, מוסחות, שכחנות ובלבול, אשר יכול לבוא לידי ביטוי בתחושה הפנימית של האדם, או בהתנהגות החיצונית שלו.
זהו ההפך מיישוב הדעת, אשר מתייחס למצב של יציבות נפשית או רגשית המאפשרת לשמור על איזון או ראייה צלולה של רגעי ההווה, במיוחד במצבים קשים.
פיזור הדעת מקבל ביטוי בתרבות וביצירה באמצעות בדמויות כמו המפוזר מכפר אז"ר מספרה של לאה גולדברג וגרסאות שונות של "הפרופסור המפוזר" (כמו למשל: דוק בראון מטרילוגיית סרטי "בחזרה לעתיד", או דמותו של יוברט ג'.
במקרים רבים, פיזור הדעת יוצר חוסר נוחות או אי נעימות.
כמו למשל: בזבוז זמן בניסיון איתור של חפץ המונח בשדה הראייה או שכחה של המוצרים הנדרשים בעת הקנייה במכולת.
פיזור הדעת יכול גם לגרום לשכחה של סדר הזמנים של הפעולות היום-יומיות.
לא רק זאת, אלא שאפילו להפרעות מזעריות בתפקודי הקשב והזיכרון עלולות להיות השלכות הרסניות.
זאת משום שפיזור הדעת עלול לגרום לטעויות או לתאונות מסכנות חיים, כמו למשל - בזמן נהיגה, תפעול של מכונות גדולות, ביצוע של פרוצדורות רפואיות וכו.
כפי שאנשים ללא הפרעת קשב אינם נמצאים במצב תמידי של ריכוז, כך גם אנשים עם הפרעת קשב לא נמצאים במצב של חוסר קשב מתמיד.
עם זאת הפרעת קשב מאופיינת בתנודתיות רבה יותר בתפקוד.
אחד הגורמים המרכזיים לכך הוא הליקוי בתפקוד של המוליך העצבי דופמין, אשר מקושר להפרעת הקשב.
הדופמין משפיע על האפנון העצבי של יחס אות לרעש בתהליך עיבוד המידע, אשר משפיע על הקיבולת והתנודתיות של המערכת הנוירו-קוגניטיבית.
הדופמין תורם לעיבוד אותות מיטבי של מערכת העצבים על ידי שיפור יחס אות לרעש.
מכאן שפגיעה בתפקוד הדופמינרגי יכולה להוביל להגברה של התנודתיות במערכת הקוגניטיבית.
התנודתיות עלולה לגרום לבלבול ולתסכול רב הן עבור האדם והן עבור סביבתו.
שכן היא באה לידי ביטוי בכך שאדם שהצליח לבצע פעולה מסוימת בזמן אחד לא בהכרח יצליח לבצע אותה בזמן אחר.
זאת ללא קשר לאופי הפעולה, למצב המוטיבציוני או לרמת ערנותו.
מצב זה יוצר אי-ודאות רבה בחייו של האדם, שכן עצם הידיעה כי יש לו את היכולת לבצע דבר מה, לא יבטיח בהכרח כי יצליח ליישם אותו בזמן הנדרש.
עם הזמן חוויות חוזרות של הצלחה או של כישלון אקראיים עבור פעולה מסוימת יכולות לעורר ספק בקיומה של המיומנות הנדרשת לביצועה ועל ידי כך לערער את תפיסת המסוגלות של האדם.
במקביל הסביבה עלולה לפרש דפוס זה באופן שגוי כראיה לחוסר יכולת או לחוסר רצון של האדם.
על כן במצבים אלו היחסים בין תגובות הסביבה והספקות העצמיים, עלולים להוביל לקשיים משניים בפן החברתי והרגשי .
פעולה אוטומטית מאופיינת בכך שהיא מתבצעת באופן מהיר ומדויק במאמץ מנטלי מזערי.
ההשלכות המשניות של קשיי הריכוז יכולות להיווצר כבר בגיל הרך ובגיל בית הספר, כמו למשל הפער שנוצר בין יכולתו האמיתית של התלמיד לבין ציוניו והערכות מוריו בבית הספר ובגן.
השלכות אלו עלולות לפגוע גם בהיבטים לא אקדמיים, כמו הפן החברתי, הרגשי וההתנהגותי.
בעוד שעבור ילדים יש צורך בהצגה של 6 סימפטומים כדי לענות על ההגדרה של אחת הקבוצות, למבוגרים מעל גיל 17 נדרשים רק 5.
על פי ההנחיות של המהדורה החמישית של ה-DSM תינתן אבחנה של הסוג ADHD-PI במקרים בהם האדם מציג את כמות התסמינים המינימלית התואמת לגילו (6 לילדים, 5 למבוגרים) במהלך ששת החודשים האחרונים לפחות, בצורה שהיא לא הסתגלותית ולא תואמת את רמת ההתפתחות של הנבדק.
לעיתים קרובות אינו מצליח להקדיש תשומת לב לפרטים או מבצע טעויות של היסח הדעת בבית הספר, בעבודה או במסגרת פעילויות אחרות.
לעיתים קרובות מתקשה לשמר קשב במהלך משימות או פעילויות משחק.
לעיתים קרובות לא נראה קשוב כאשר פונים אליו בדברים.
לעיתים קרובות אינו ממלא הוראות ואינו מצליח להשלים שיעורי בית, מטלות או חובות במסגרת העבודה.
לעיתים קרובות מתקשה בארגון של משימות ופעילויות.
לעיתים קרובות נמנע, סולד או מסתייג מביצוע משימות הדורשות מאמץ מנטלי מתמשך.
לעיתים קרובות שוכח דברים החיוניים לביצוע משימות או להשתתפות בפעילויות.
לעיתים קרובות הוא מוסח בקלות על ידי גירוי חיצוני.
לעיתים קרובות נראית שכחנות בפעילויות יום יומיות.
באמצעות טיפול הולם, הפרוגנוזה של הפרעת קשב עשויה להיות טובה מאוד, שכן טיפול הולם יכול למנוע תאונות וליקויים מתמשכים בתפקוד במסגרת בית הספר, עולם העבודה, קשרים עם עמיתים ויחסים בין אישיים.
הפרקליט, הגיס והכיס הוא סרט קולנוע מסוגת קומדיה שחורה משנת 1966 שהופק וביים על ידי בילי ויילדר על פי תסריט שלו ושל אי איי אל דיאמונד.
בסרט כיכבו ג'ק למון ווולטר מתאו בשיתוף הפעולה הראשון שלהם על המסך.
הארי הינקל (ג'ק למון) הוא צלם של ה-CBS אשר נפגע כאשר שחקן הכדורגל לותר "בום בום" ג'קסון (רון ריץ') של קליבלנד בראונס נתקל בו במהלך משחק ביתי באצטדיון העירוני.
הפציעה של הארי היא זניחה, אך גיסו עו"ד ויליאם "וילי" גינגריץ' (וולטר מתאו) משכנע אותו להעמיד פנים שידו ורגליו השתתקו חלקית, כך שהוא יקבל שיפוי עצום מחברת הביטוח.
הארי באי רצון זורם עם התוכנית משום שהוא עדיין מאוהב באשתו לשעבר, סנדי (ג'ודי וסט), ופציעתו עלולה להחזיר אותה.
עורכי הדין של חברת הביטוח באוברן תומפסון וקינקייד (הארי הולקומב, לה טרמיין ולורן גילברט) חושדים כי הארי מזייף את השיתוק.
אך עקב מניפולציות רפואיות שעושה הגיס, כל בדיקות הרופאים מעלות כי פציעתו אמיתית, מלבד אחד מהמומחים הרפואיים ששולחת חברת הביטוח שחושד ברמייה, אך גם הוא מרומה לבסוף.
ללא ראיות רפואיות לבסס את המקרה שלהם, באוברן תומפסון וקינקייד שוכרים את הבלש הפרטי הטוב ביותר של קליבלנד, צ'סטר פורקי (קליף אוסמונד), כדי לשים על הינקל מעקב מתמיד.
אך גינגריץ' שמבחין במעקב, מזהיר את הינקל.
ואחרי שסנדי חוזרת הוא מזהיר אותו לא להתמכר אליה.
הוא ממשיך להכין את התרמית ומייסד את "קרן הינקל הארי", קרן צדקה ללא כוונת רווח אשר כל ההכנסות מהביטוח אמורות להיכנס אליה.
כאשר סנדי שואל את גינגריץ' מדוע הוא עושה זאת, הוא מסביר לו שזהו רק מנוף להפעלת לחץ על חברת הביטוח להתקפל.
הינקל מתחיל ליהנות מחזרתה של סנדי, אבל הוא מרגיש רע כשהוא רואה ש"בום-בום" חש רגשות אשמה כבדים, הביצועים שלו במשחקים יורדים; הוא מבוזה על ידי האוהדים, מידרדר לאלכהוליזם, ואף נקלע לקטטה בבר.
הינקל רוצה שג'ינגריץ' ייצג את בום-בום, אבל למורת רוחו של הינקל, גינגריץ' אומר שהוא עסוק מדי במשא ומתן עם חברת הביטוח וכי אין לו פנאי לכך.
הינקל גם מגלה כי סנדי חזרה אליו אך ורק מתוך חמדנות ממון.
הינקל מקבל המחאה בסך $200,000 בהסדר עם חברת הביטוח.
עם זאת, לפורקי יש תוכנית לחשיפת ההונאה.
הוא מופיע בדירה לאסוף את המיקרופונים הנסתרים שלו.
ומתחיל להעיר הערות גזעניות על בום בום.
האירוע יוצא מכלל שליטה, והינקל המזועזע קופץ מכיסא הגלגלים ומכה את פורקי, פורקי שמח מאוד שהצליח להוכיח את הרמאות, אך העוזר של מקס (נועם פיטליק) שעדיין עומד בחלון בבית שממול אינו בטוח שהמסרטה תיעדה את המאורע מפני שהחדר היה "קצת חשוך".
הינקל הזועם, שמלכתחילה לא רצה בתוכנית, מחליט להרוס אותה כליל.
ומציע לפורקי לערוך שוב את הסיטואציה.
הוא מדליק אור ומייעץ לצלם כיצד להגדיר את חשיפת המצלמה.
ואז הוא מכה שוב את פורקי, ואף מתנדנד על מוטות הווילון וקופץ על המיטה.
סנדי זוחלת על הרצפה ומחפשת את עדשת המגע שאבדה לה, והינקל, שמבין שכעת היא תיטוש אותו, דוחף אותה ברגלו בגסות אל הקרקע.
גינגריץ' נותר קר רוח וטוען כי אין לו מושג כי מרשו מוליך אותו שולל, ומודיע על כוונתו לתבוע את חברת הביטוח עורכי דין עבור פלישה לפרטיות ולדווח הערות גזעניות של פורקי לארגונים שונים.
סיום הסרט הוא שהינקל נוסע לאצטדיון, שם הוא מוצא את בום בום מוכן לעזוב את הקבוצה ואולי להיות מתאבק בשם "המלאך האפל".
הינקל מצליח לחלץ את בום-בום מיאושו, והשניים משחקים יחדיו בכדור.
הארי הינקל - (ג'ק למון)
ויליאם "וילי" גינגריץ' - (וולטר מתאו)
לוטר "בום בום" ג'קסון - (רון ריץ')
סנדי הינקל - (ג'ודי וסט)
צ'סטר פורקי - (קליף אוסמונד)
וולטר מתאו זכה באוסקר של 1966 בפרס השחקן המשנה הטוב ביותר עבור משחקו בסרט זה.
הסרט היה מועמד גם לאוסקר על עיצוב ההפקה הטוב ביותר, הצילום הטוב ביותר, והתסריט המקורי הטוב ביותר.
וולטר מתאו היה מועמד גם עבור פרס גלובוס הזהב.
הפרעת פלמחים (נקראת גם: גלישת פלמחים) היא תופעה גאומורפולוגית המתאפיינת באי סדירות בטופוגרפיה של קרקעית הים התיכון בקצה המדף היבשתי הנובעת כנראה מגלישת קרקע.
באזורים היותר עמוקים (1,000–1,200 מטרים) של הפרעת פלמחים ישנן נביעות גז המשמשות מקור אנרגיה לחיידקים כימוסינתטיים המהווים בסיס למערכת אקולוגית של בעלי חיים ואורגניזמים הניזונים מן החיידקים או מקיימים איתם סימביוזה.
הפרעת פלמחים היא תוצאה של גלישת קרקע עצומת ממדים, במדרון היבשת, בשטח של 1,000 קמ"ר (50 ק"מ אורך על 20 ק"מ רוחב) ובעובי ממוצע של 1,000 מטרים.
הגלישה נוצרה כתוצאה של עומס של משקע שהצטבר על גבי שיכבה עבה של מלח, שנוצרה באירוע המסיני כאשר המלח משמש כחומר סיכה.
ייתכן שבעבוע של גז תחת שכבת המשקע תרם גם כן להגברת חוסר היציבות של שכבת המשקע.
כתוצאה מהגלשה נוצרה מגרעת ברוחב של כעשרה קילומטרים במדף היבשת והערמות של מסה, הבולטת בתחתית הגלישה.
בשנים 2010–2011 נערך סקר בתימטרי לאורך חופי ישראל על ידי ספינת המחקר "נאוטילוס", בשיתוף חוקרי בית הספר למדעי הים של אוניברסיטת חיפה.
הסקר נעשה תוך שימוש בצוללת רובוטית בלתי-מאוישת.
בסקר התגלו לראשונה מערכות החיים הייחודיות באזור הפרעת פלמחים.
נתגלו אלמוגי עומק שמרביתם הוגדרו מינים בסכנת הכחדה, בניהם אלמוג שחור מסוג אנטיפתריה (Antipatharia) ואלמוגי במבוק מסוג איסדידיה (Isididae).
בעומק של 1,000–1,100 מטרים, בסמוך לנביעות גז (מכונות גם נביעות קרות) נמצאו תולעי צינור, קיפודי ים ורכיכות.
בנוסף מהווה הפרעת פלמחים בית גידול לסרטנים, כרישים, ושושנות ים.
בשנת 2018 ערך משרד האנרגיה מכרז להענקת זיכיונות לחיפושי נפט וגז בים התיכון בשטחי המים הכלכליים של ישראל.
אזורי החיפוש חולקו למספר מקבצים, אזור הפרעת פלמחים הוכלל במקבץ D.
ביולי 2019 המליצה מועצת הנפט להעניק את הזיכיון במקבץ D לחברות חיפושי הנפט והגז אנרג'יאן ו'הזדמנות ישראלית'.
בדיון במועצת הנפט לא נכחו שני חברי המועצה, נציגי המשרד להגנת הסביבה, האמונים על האינטרסים הסביבתיים.
כך לא הובא לידיעת מועצת הנפט עובדת קיומה של תופעת הטבע, 'הפרעת פלמחים', בליבו של מקבץ D ולא מיקום הקידוח בלב התופעה.
בשנת 2020 עתרה החברה להגנת הטבע לבית המשפט הגבוה לצדק בדרישה לבחון מחדש את הענקת הזיכיון במקבץ D.
בעתירה טענה החברה כי האתר כולל אזורים שהוכרו על ידי משרד האנרגיה "כאזורים בעלי רגישות סביבתית הגבוהה ביותר".
למרות זאת, כך נטען, המשרד לא יידע את מועצת הנפט על כך, לפני שהמליצה על מתן הזיכיון במקבץ D.
ולכן לא הוגדרו כל הגבלות ברישיון החיפוש, שמטרתן להגן על בתי הגידול הייחודיים באתר.
המשרד טען בתגובה שקיימות הגבלות ברישיון החיפוש המבטיחות שלא ייפגעו בתי הגידול הרגישים.
כן נטען שמועצת הנפט קיבלה את כל המידע הרלוונטי לפני ההחלטה על הקצאת רישיונות חיפוש במקבץ D, וכי טענת החברה להגנת הטבע בעתירתה מתייחסת להחלטה הלא-נכונה של מועצת הנפט (העתירה התייחסה להחלטה על זהות הזוכה במקום להחלטה על עצם הקצאת השטח).
בדיון בעתירה ביום 23 בפברואר 2021 הודיעה החברה להגנת הטבע שהיא חוזרת בה מהעתירה.
לבסוף, לאחר שארגון "המשימה הכחולה" הכיר בהפרעת פלמחים כ"נקודה של תקווה" , המשרד להגנת הסביבה הכריז עליה בספטמבר 2022 כעל "אזור ימי מוגן", הכרזה ראשונה לשטח במים הכלכליים של ישראל.
הפרקליטה ווּ (בהנג'ה: 異常한 辯護士 禹英禑 בהנגול: 이상한 변호사 우영우, באנגלית: Extraordinary Attorney Woo Yong Woo) היא סדרת דרמה משפטית דרום קוריאנית.
העונה הראשונה עלתה לשידור בנטפליקס ב-29 ביוני 2022 ונגמרה ב-31 באוגוסט 2022. בסדרה מככבת פארק און-בין בתפקיד הראשי.
הסדרה הגיעה להישגי צפייה גבוהים, הן ברשת ENA (לשעבר SkyTV) הקוריאנית, והן בנטפליקס בה היא משודרת ב-31 שפות שונות והגיעה לראש רשימת הסדרות הנצפות ביותר, ובפרט כסדרה בשפה זרה.
ב-17 באוגוסט 2022 אישרה AStory חברת ההפקה של הסדרה, כי היא תחודש לעונה 2 אשר צפויה לצאת לאקרנים ב-2024.
הסדרה מספרת את סיפורה של וו יאנג-ווּ (우영우, פלינדרום), עורכת דין צעירה המתמודדת עם שונות נוירולוגית מסוג הספקטרום האוטיסטי בתפקוד גבוה.
היא סיימה בהצטיינות לימודי משפטים ובעיתונים התפרסם על "עורכת הדין האוטיסטית הראשונה של קוריאה".
וו מתקבלת לעבודה במשרד עורכי דין מוביל, ובתפקידה היא עומדת מול אתגרים בבית המשפט ומחוצה לו, הן כעורכת דין והן כאישה על הספקטרום האוטיסטי.
לעו"ד ווּ יש זיכרון יוצא דופן שהופך אותה לעורכת דין מבריקה שכן היא מסוגלת להיזכר בחוק לפרטי פרטיו ומוצאת דרכים יצירתיות להשתמש בו במסגרת התיקים אותם צוותה מנהל.
בהיותה שונה מעמיתיה הנוירוטיפיקלים, אופן התקשורת שלה נתפס כמוזר ומגושם, בעוד האינטליגנציה הרגשית שלה נותרת בלתי מורגשת כלפי חוץ.
הסדרה מנסה באופן עקבי לשבור את התפיסות השגויות הנפוצות על אנשים עם אוטיזם, כחסרי כל כישורים חברתיים ואינטליגנציה רגשית.
מאידך הסדרה מנסה להציג באופן אותנטי את השונות בכישורים חברתיים ובאינטליגנציה רגשית כפי שהם באים לידי ביטוי אצל הגיבורה.
הסדרה מציגה את מאבקיה הפנימיים של וו יאנג-וו בסיטואציות השונות והן את קשייהם של עמיתיה וסביבתה במפגשם עם מישהו שהוא אינטליגנטי מאוד אך גם מוגבל עקב בעיות תחושתיות ואחרות, ואשר לו דרך תקשורת שונה הנופלת מחוץ למוסכמות החברתיות המוכרות של התנהגות ומערכות יחסים מתאימות.
לאורך הסדרה עוברות הדמויות המרכזיות ובכללן וו, תהליך של למידה והסתגלות.
ל-וו יש חיבה והתעניינות מיוחדת בלווייתנאים.
לגביהם היא מגלה עיסוק יתר.
היא מקיפה עצמה בהם והמחשבה אודותם נוסכת בה תחושה של ביטחון, חיוניות ויציבות ומשמשת גם כמפלט מהעולם ההולם בה.
מאידך היא מקבלת מהם השראה למציאת פתרונות יצירתיים.
במהלך הסדרה, היא חושפת בפני חבריה לעבודה, עובדות ספציפיות רבות על הלווייתנאים ובכך היא למעשה פותחת בפני ידידיה צוהר לעולמם, שהוא למעשה מראה לעולמה.
הסדרה עוסקת בסוגיות חברתיות ומשפטיות שונות ובמאפיינים מהתרבות הקוריאנית.
הסדרה עוסקת גם בקשיי ההורה ובעקיפין נוגעת גם בקשייה של הקהילה האוטיסטית בכללותה, כגון אפליה בעבודה וסטיגמות.
פארק און-בין בתפקיד הפרקליטה וו יאנג-וו.
עורכת דין טירונית ב-האנבאדה משרד עורכי דין מוביל בקוריאה הדרומית.
העורכת דין הראשונה במדינה המתמודדת עם מגבלה של אוטיזם.
(Oh Ji-yul, בתפקיד וו יאנג-וו כילדה)
קאנג טאה-או בתפקיד לי ג'ון-הו, עובד בצוות המשפטי של האנבדה.
קאנג קי-יונג בתפקיד יונג מיונג-סוק, עורך דין בכיר בחברת Hanbada ו-Wo Young-woo המשמש כראש צוות וכמנטור של הטירונים שתחת אחריותו.
ג'ון באי-סו, בתור וו גוואנג-הו, הורה יחיד אביה של וו יאנג-וו
(ג'אנג סונג-בום, בתור וו גוואנג-הו הצעיר).
ביק ג'י-וון, בתור האן סון-יונג - מנכ"לית Hanbada.
הא יון-קיונג, בתור צ'וי סו-יון, וו יאנג-וו חברתה של וו ללימודי משפטים ועמיתה שלה בהאנבאדה.
ג'ו ג'ונג-היוק, בתור קוון מין-וו, Woo Young-woo של הקולגה בהאנבאדה.
ג'ין קיונג, בתפקיד Tae Soo-mi, מנכ"לית משרד עורכי דין Taesan.
(יונג האן-ביט, בתפקיד טאה סו-מי הצעירה).
ג'ו היון-יונג, בתור דונג גאו-רה-מי, חברתה הקרובה של וו יאנג-וו מילדות.
אני סונג-ג'ה, בתור קים מין-שיק, הבעלים של הפאב בו עובדת דונג גאו-רא-מי.
תקציב כל העונה הראשונה הוא 20 מיליארד וון דרום קוריאני, שהם 15 מיליון דולר.
צילומי הסדרה החלו בנובמבר 2021, והסתיימו ב-14 ביולי 2022.
אחת הסיבות לעיכוב בצילומי העונה השנייה לשנת 2024 היא גיוסו של קאנג קי-יונג (המשחק בתפקיד לי ג'ון-הו) לשירות צבאי במסגרת גיוס החובה שיש על כל אזרח דרום קוריאני אותו קאנג אמור להתחיל ב-20 בספטמבר.
בראיונות שנתנה השחקנית הראשית פארק און-בין לגבי יחסה אל התפקיד שקבלה, אמרה בין היתר:
המוזיקה המקורית בסדרה, הנוכחת מאד לכל אורכה, נכתבה על ידי המלחינה וכותבת השירים הקוריאנית נו יונג שים (Noh Young-shim).
פסקול הסדרה יצא לאור כאלבום ב-19 באוגוסט 2022, בשפות קוריאנית ואנגלית באורך - 1:45:46. את השיר "הלילה הכחול של האי צ'ג'ו", מבצעת פארק און-בין.
מאז הופעת הבכורה של הסדרה בנטפליקס היא שמרה בעיקר על המקום הראשון לסדרות שאינן בשפה האנגלית.
ולאחת הסדרות הנצפות בכל שפה.
ברשת NEA של SkyTV הקוריאנית, הגיע הפרק האחרון של העונה הראשונה למקום הראשון בדירוג הצפייה הארצי בדרום קוריאה עם 17.5%.
כאשר הסדרה עצמה הגיעה לעשר סדרות הדרמה הנצפות ביותר בכל הזמנים בדרום קוריאה.
הסדרה זכתה לשבחים רבים ולהישגי רייטינג בולטים.
בליל שידור הפרק האחרון בקוריאה הדרומית, הפיק ארגון גרינפיס מופע של רחפנים זוהרים בשמי יער סיונגדונג בבירה סיאול.
המופע נערך בסימן שמירה על הטבע הימי ובפרט על יצורים ימיים שבסכנת הכחדה בהם לווייתנים.
במופע השתתפו 300 רחפנים שיצרו צורות שונות בהם לוויתן ענק המשייט לו בשמיים בדומה לסצנות מהסדרה.
ב־06 ביולי 2022 הכריזה AStory, שהסדרה תעובד לוובקומיקס עם 60 פרקים.
מאויירת על ידי הקומיקסאי HwaUmJo, וכתובה על ידי Yuil, ותצא בשפות: קוריאנית, אנגלית, יפנית וסינית.
ב-14 ביולי דווח כי נבחן רימייק של הסדרה בגרסה אמריקאית.
ב-17 באוגוסט פורסם בקוריאה הדרומית על הפקת מחזמר המבוסס על הסדרה ואשר עתיד לצאת ב-2024.